钦定古今图书集成/历象汇编/庶征典/第057卷 > 北齐颜氏家训 > 《天晴景星见赋》陶拱
## 钦定古今图书集成/历象汇编/庶征典/第057卷 > 北齐颜氏家训 > 《天晴景星见赋》陶拱

我皇以化洽四裔，德应昌期。能使嘉祥昭于国典，景
星耀于天维。岂徒呈光芒而出矣，遇精彩而见之。于
时元穹正清，白日初匿；烂景星之效质，绚佳气以竞
色。起青方者，萦瑞彩以葱茏；发赤位者，统祥光而翕
赩。比怀珠而其状匪异，等抱珥而其仪不忒。懿吐黄
以争光，矧聚三而表德。莫不荧煌于碧汉，焜耀于青
“霄，照下土而乍朗，掩繁星而自昭。”或半亏其形，类蟾
魄而当晦朔；或中虚其状，疑金环之在泬寥。故德为
帝王之美，作祥符之首，信历代之罕见，既今辰而方
有。稽往牒之隐见，验前经之休咎，则天下和平，域中
殷阜。佐朗月而其色惟盛，临安邦而其美不朽。所以
呈祥帝室，效祉天庭，表我皇之道泰，“彰我君之德馨。”
岂比夫汉代称奇，空闻乎再中之日；尧年纪异，徒传
乎入昴之星而已乎？则知天赞巨唐，神依至道，必著
明于元象，实垂曜于苍昊。叶妙理于上德，表鸿休于
天造。不然者，何为效灵莫匹，具美无双？骇远目于千
里，播英声于万邦？是以绥厥黎庶，垂诸史传。德非星
而不著，星非德而莫见。盖应运于英精，亦叶时之灵
变。虽云瑞之众祥之多，未可比兹星之独擅。